युवा संसद प्रतियोगिता में बेबाकी से बोले छात्र
फरीदाबाद |सेक्टर-16ए स्थित पंडित नेहरू कॉलेज में युवा संसद प्रतियोगिता का आयोजन किया गया। इसमें जिले के 8 कॉलेजों के छात्रों ने भाग लिया। इसमें संसद सभा की तर्ज पर पक्ष, विपक्ष आदि की तरह सभी प्रतिभागी टीमों को 8 दलों में बांटा गया। नेहरू काॅलेज की टीम द्वारा सत्ता सरकार की भूमिका निभाई गई। कार्यक्रम की अध्यक्षता प्रिंसिपल बिमला बिश्नोई द्वारा की गई। इस मौके पर डा. मधुवाला मुख्य अतिथि थीं। सुमंत, इंजीनियर रिटायर्ड, एनएचपीसी विशिष्ट अतिथि के रूप में उपस्थित थे। इस प्रतियोगिता में सुप्रिया ढांडा ने स्पीकर की भूमिका निभाई। मंच संचालन डा. नीर कंवल मानी और जीके गिल द्वारा किया गया। इस प्रतियोगिता में गवर्नमेंट कॉलेज की टीम ने प्रथम स्थान पर रही। डीएवी कालेज ने द्वितीय स्थान और अग्रवाल कालेज बल्लभगढ़ की टीम ने तृतीय स्थान प्राप्त किया। प्रतियोगिता की विजेता टीम गवर्नमेंट के छात्र निखिल जिन्होंने कानून मंत्री की भूमिका निभाई उन्हें बेस्ट स्पीकर चुना गया। विजेता टीमों को अगले चरण में जिला स्तरीय कार्यक्रम में भाग लेने के लिए भेजा जाएगा। प्रतियोगिता का आयोजन सरोजबाला के संरक्षण में हुआ। विजेता टीमों को अगले चरण में जिलास्तरीय कार्यक्रम में भाग लेने के लिए भेजा जाएगा।
bho_Deva hin_Deva